36 G. J. VERDAM 



cum Neerlandiae Rex, GUILIELMUS PRIMTJS, Belgarum iraprobissima et foedissima seditione, 

 ad auctoritatem suam tuendam et patrios fines defendendos coactus, omnes Batavos, 

 eximia fide ei parentes, ad arma vocaverat, Academiarum cives quamplures, etsi id facere 

 non debebant, attamen huic voci obedire non tardarunt, et militiam capessiverunt. Divisi 

 sunt in tres cohortes, quarum cujusque milites ejusdem Academiae erant cives. Ardorera 

 et virtutem laudabant omnes boni. Tanta autem universe crat alacritas, Kegis Patriaeque 

 amore et Belgarum ingratissimorum flagitii summa indignatione aucta et incitata, ut et 

 plures Viri, muneris genere ac ratione, aut aetate et dignitate, ce,teroquin immunes, 

 praeirent et arma caperent. Sic civium academicorum cohorti Groninganae se adjungi 

 cum duo Professores Academiae Groninganae petivissent, hi cohortis Subcenturiones con- 

 stituti sunt. Alter erat Vir Clarissimus GUILIELMUS VROLIK, in Ordine Medicorum 

 Professor, alter Vir Clarissimus JOANNES FEEDERICDS VAN OOEDT. Hie quidem, temporis 

 fortasse illius, se cive academico, taemor, ardore plenus, animoque, ad Patriam ab in- 

 juriis defendendam propenso , impulsus, voluntati non resistendum at cedendum et, velut 

 officii voci, parendum esse existimavit. Expeditione autem gloriose facta, Patriaeque honore 

 splendide vindicate, civibus academicis, ut studia repeterent, pace etsi nondum composita, 

 commeatum concessum est. Dicti autem Professores, optime meriti, Ordinis Guilielmei 

 Militaris insignibus equestribus decorati sunt. 



'Annotatio IV, pag. 15. Alius exstat sermo academicus, de perfecta Inslitutoris specie, 

 in Jesu Christo conspicua, quern habuit Cl. VAN OOEDT, die 8 Februarii a. 1842, quum 

 Kectoris Magnifici munus, die 8 Februarii a. 1.841 ei mandatum, expleverat. Magistrates 

 sui annus satis properus fuit, et laetissimo imprimis die notandus, quo nempe Kegi Augus- 

 tissimo , omnibusque carissimo , GUILIELMO SECUNDO, Leidam visitare , Urbem , Musea , 

 omniaque instituta academica, visere, in senaculo morari, ibique salutandi eum et alloquendi 

 opportunitatem gratissimam Kectori et Professoribus praebere, placuerit. 



Annotatio V, pag. 15. Die 15 Decembris a. 1852 defuuctus Cl. VAN OOEDT funere 

 elatus est. Juvenes quatuordecim , defuncti praeceptoris discipuli lectissimi, funus extulerunt. 

 Turn primum Vir Cl. N. C. KIST, in Acad. Lugd.-Bat. Theol. Professor, defuncti aequalis 

 studiorumque socius et collega conjunctissimus, deinde Vir doctissiraus plurimumque vene- 

 randus A. KUTGEBS VAN DEE LOEFF, Theol. Doctor, Ecclesiae reformatae Leidensis V. D. 

 Minister, quondam in Academia Groningana defuncti discipulus eximius, ad sepulcrum 

 stantes, verba solennia fecerunt, quibus amicorum omnium luctum et moerorem significa- 

 verunt, omnesque multos, praesentes qui adfuerunt, in defuncti indolis praestantis merito- 

 rumque memoriam sincere et religiose revocaverunt. 



